stanford-oval/wikipedia huggingface dataset:
Luettelo Suomessa järjestettävistä coneista
Nykyään järjestettävät conit > X-con

X-Con on liveroolipelien järjestäjille ja järjestämisestä kiinnostuneille tarkoitettu viikonlopun mittainen verkostoitumis- ja koulutustapahtuma, jota on järjestetty vuodesta 2012. Tapahtuman koulutuksesta ja ohjelmasta vastaa Illusia ry. Tapahtuma järjestetään Otavan opistolla, lähellä Mikkeliä.
Nykyään järjestettävät conit > Yamacon

Yamacon järjestettiin ensimmäisen kerran lokakuussa 2012 Helsingin Glorialla. Sen järjesti helsinkiläinen animeseura Yama, tarkoituksenaan saada Helsingille oma pysyvä ja säännöllinen animetapahtuma.
Nykyään järjestettävät conit > Yureicon

Ensimmäinen Yureicon järjestettiin 26.-27.10.2024. viikko ennen halloweenia. Tapahtuma on K-18 ja alustavasti 2 päiväinen tapahtuma. Tapahtuma järjestettiin ensimmäistä kertaa Espoon Kulttuurikeskus Tapiolassa ja Yureiconin toiset iltabileet Aalto-yliopistolla Dipolissa.  Tapahtuman järjestää Yureicon Ry ja sillä on tavoite jäädä joka vuotuiseksi tapahtumaksi pääkaupunkiseudulle.
Nykyään järjestettävät conit > Åcon

Åcon on pieni ahvenanmaalainen scifitapahtuma, jota on järjestetty vuodesta 2009. Tapahtuma on englanninkielinen.
Lakkautetut conit > Aicon

Aicon oli Hämeenlinnassa 2016 ja Helsingin Kulttuuritalolla 2018 järjestetty aasialaiseen muotiin ja musiikkiin keskittyvä tapahtuma. Vuoden 2018 tapahtumassa järjestettiin K-pop coveroinnin SM-kisat yhdessä XpressEvents ry:n kanssa. Tapahtuma ilmoitti lopettamisestaan toukokuussa 2020.
Lakkautetut conit > Akicon

Akicon järjestettiin 19.-20.10.2019 Kokkolan Kampushallilla. Tapahtuma juhlisti luovuutta ja itseilmaisua.
Lakkautetut conit > Animecon

Animecon oli ympärivuorokautinen, pääsymaksullinen harrastajatapahtuma. Tapahtuma oli ikärajaton, mutta joissain sen ohjelmanumeroissa saattoi olla sisällön laadun vuoksi ikäraja tai -suositus.
Perinteenä oli, että tapahtuman toteuttamisesta kiinnostunut taho pyytää oikeutta Animecon-nimen käyttöön ensimmäisen Animeconin järjestäjältä Turun Animeseuralta. Tapahtuma pidettiin heinä-elokuussa.
Vuoden 2018 jälkeen tapahtuma on jäänyt määrittelemättömälle tauolle.
Lakkautetut conit > Animeseminaari

Animeseminaari oli anime- ja cosplay-aiheinen con Oulussa.
Lakkautetut conit > Arpacon

Arpacon oli RopeCon ry:n heinäkuussa 2009 ja toukokuussa 2010 järjestämä ilmainen tapahtuma roolipelaamisen aloittamisesta kiinnostuneille Dipolissa.
Lakkautetut conit > Asicon

Asicon oli huhtikuussa 2018 järjestetty tapahtuma, joka yhdisti cosplayn ja tubemiitit. Tapahtuma järjestettiin tapahtumahotelli Tallukassa, Vääksyssä.
Lakkautetut conit > Bakacon

BakaCon oli Suomessa Pieksämäellä vuosina 2009–2011 järjestetty Con-tapahtuma, joka nimitti itseään Suomen ”tyhmimmäksi” coniksi (jap. ばか, baka, suom. ”tyhmä”). Conin ohjelmisto painottui japanilaisen pop-kulttuurin harrastajille cosplayhin. Tapahtumaan kuului muiden Suomessa järjestettävien con-tapahtumien tapaan cosplay-kilpailuja, AMV-näytöksiä, luentoja, paneeleja, työpajoja, tanssi- ja rytmipelejä, sekä ikärajattomat iltajuhlat.
BakaCon 2012 peruttiin heikon lipunmyynnin vuoksi. Heikon myynnin syyksi epäiltiin tapahtumien päällekkäisyyttä Animeconin ja Kawaconin kanssa, sillä ne järjestettiin samassa kuussa.
Lakkautetut conit > Chiisanacon

Chiisanacon oli Kouvolan Inkeroisessa järjestetty cosplay- ja populaarikulttuuritapahtuma. Chiisanacon järjestettiin Kymenlaakson Opiston oppilaiden toimesta. Tapahtuma oli kertaluontoinen.
Lakkautetut conit > Conklaavi

Conklaavi oli roolipelitapahtuma Turun yliopistolla. Sitä järjestettiin 1990-luvun lopulta vuoteen 2016.
Lakkautetut conit > CosplayGaala

CosplayGaala oli cosplay-tapahtuma Helsingissä.
Lakkautetut conit > GameXpo

GameXpo oli vuonna 2016 DigiExpon yhteydessä järjestettävä videopelitapahtuma, jossa oli mukana Cosvision RY:n järjestämät Cosplayn SM-kilpailut. Tapahtuma pidettiin viimeistä kertaa vuonna 2019 Helsingin Messukeskuksessa.
Lakkautetut conit > Katsudocon

Katsudocon oli Jyväskylässä järjestettävä cosplay-, ja populaarikulttuuritapahtuma. Con tunnettiin kauppakeskusconina ja se järjestettiin viimeksi vuonna 2013. Tapahtuma oli ilmainen.
Lakkautetut conit > Kawacon

Kawacon oli Joensuussa järjestettävä japanilaisen populaarikulttuurin tapahtuma. Sitä järjestettiin vuosittain vuodesta 2011 vuoteen 2017. Vuodesta 2013 asti Kawaconissa oli myös peliohjelmaa sisältävä Kawaplay. Tapahtuma oli ikärajaton.
Lakkautetut conit > Kibecon

Kibecon (jap. 木部, kibe, suom. ”leppävaara?”) oli Espoossa kauppakeskus Sellon kirjastossa järjestettävä con. Tapahtuma järjestettiin ensimmäisen kerran vuonna 2018. Vuonna 2024 järjestäjät ilmoittivat, ettei seuraavaa tapahtumaa ole enää suunnitteilla.
Lakkautetut conit > Kikucon

Kikucon eli Kirsikankukkacon oli Turussa Hanamin aikaan toukokuussa järjestettävä mangaan, animeen sekä muihin Japaniin liittyviin harrastuksiin, kuten kendoon keskittynyt con. Tapahtuma oli suunnattu nuorille.
Lakkautetut conit > Kishicon

Pääsymaksuton yksipäiväinen Kishicon Lite järjestettiin 19.10.2019 Jyväskylän Veturitalleilla.
Tapahtuma keskittyi länsimaalaiseen sekä itämaiseen populaarikulttuuriin ja soveltui hyvin aloittelijoille sekä jo coni-konkareille.
Lakkautetut conit > Kitacon

Kitaconia järjestettiin vuosittain Kemissä, ja se oli Suomen toiseksi pohjoisin con-tapahtuma. Sen pääpaino oli animessa ja mangassa, mutta oli mukana myös video- ja roolipelejä. Tapahtuma oli ikärajaton ja ilmainen. Tapahtumaa järjesti Kemin nuorisotoimi. Viimeisin Kitacon järjestettiin vuonna 2016.
Lakkautetut conit > Kokkocon

Kokkocon oli Kokkolassa järjestettävä cosplay-, ja populaarikulttuuritapahtuma. Vuodesta 2018 eteenpäin Kokkocon on jäänyt tauolle.
Lakkautetut conit > Kosucon

Kosucon oli Jyväskylässä järjestettävä cosplay- ja populaarikulttuuritapahtuma. Tapahtuma järjestettiin viimeksi vuonna 2015.
Lakkautetut conit > Kumakumacon

Kumakumacon on Kouvolassa järjestettävä anime, manga- ja cosplay-tapahtuma. Kumakumacon järjestettiin ensimmäistä kertaa vuonna 2016, toisen kerran 2017 ja taas 2019. Vuonna 2018 tapahtuma piti taukoa. Tapahtuma on kaksipäiväinen ja ilmainen, mutta 2019 Kumakumacon kesti vain päivän. Viimeinen Kumakumacon järjestettiin vuonna 2019, ja tapahtumaa ei enää järjestetä.
Lakkautetut conit > Lakeuscon

Lakeuscon oli cosplay-tapahtuma Etelä-Pohjanmaalla.
Lakkautetut conit > Mimicon

Mimicon oli Mikkelissä touko-kesäkuussa järjestettävä kaksipäiväinen animen, mangan ja japanilaisen populaarikulttuurin con. Viimeksi Mimicon järjestettiin 15.–16. syyskuuta 2018. Vuonna 2019 tapahtuma jäi tauolle.
Lakkautetut conit > Moricon

Moricon järjestettiin 8.-10.3.2013 Paltamon nuorisotiloissa. Tapahtuma oli ilmainen.
Lakkautetut conit > Mushucon

Ensimmäinen Mushucon järjestettiin Rovaniemellä elokuussa 2016, toinen keväällä 2017 ja kolmas keväällä 2018. Vuonna 2019 Mushuconi oli tauolla, mutta tapahtuma palasi Rovaniemelle 25.4.2020.
Tapahtuma oli Suomen pohjoisin con. Se oli yksipäiväinen japanilaiseen pop-kulttuuriin, peleihin ja K-poppiin keskittyvä tapahtuma. Mushuconiin oli ilmainen sisäänpääsy.
Tapahtuman virallisen Instagram-tilin kuvauksessa mainitaan tapahtuman olevan epä-aktiivinen. Tilin viimeinen julkaisu oli 21.9.2022.
Lakkautetut conit > Pandacon

Pandacon-fantasiatapahtuma järjestettiin Ähtärin Liikuntahallilla ja Pirkanlinnan kulttuurikeskuksessa 28. syyskuuta 2019. Pandacon oli tapahtuma animesta, mangasta, fantasiakirjallisuudesta, leffoista sekä peleistä kiinnostuneille.
Lakkautetut conit > Shirocon

Shirocon oli pääsymaksuton, cosplayhin ja japanilaiseen pop-kulttuuriin keskittynyt tapahtuma, joka järjestettiin Savonlinnassa 2012.
Lakkautetut conit > Tsukicon

Tsukicon oli vuonna 2009 järjestetty anime-tapahtuma, joka pidettiin Helsingissä kulttuuriareena Gloriassa.
Lakkautetut conit > Turconen

Turconen oli vuoteen 2014 asti järjestetty science fiction -yleisötapahtuma Turun kaupunginkirjastossa.
Lakkautetut conit > Tylycon

Tylycon oli yksipäiväinen, Harry Potter-aiheinen tapahtuma, joka järjestettiin vuonna 2017 Helsingissä.
Lakkautetut conit > Wakamonocon

Wakamonocon järjestettiin ensimmäisen kerran vuonna 2016 Lahden Kasi-salilla. Tapahtuma päätettiin järjestää, jotta Lahdessa olisi oma ikärajaton tapahtuma Desuconin muuttuessa ikärajalliseksi. Tapahtumaa järjestettiin yhdessä Lahden pääkirjaston, Lahden nuorisopalveluiden ja Lase ry:n kanssa. Tapahtuma oli viikonlopun kestävä sekä yksipäiväinen. Viimeksi tapahtuma järjestettiin marraskuussa 2017.
Lakkautetut conit > Yukicon

Yukicon oli kaikenikäisille suunnattu pääsymaksullinen anime- ja videopelitapahtuma. Tapahtuma pidettiin viimeisen kerran helmikuussa 2018 Helsingin Messukeskuksen Kokoustamossa.
Yukicon ilmoitti lopettamisestaan toukokuussa 2019.
Vuoden 2017 tapahtuman yhteydessä oli tarkoitus järjestää myös Pyrycon, mutta se peruutettiin.
Stephanorhinus etruscus

| Stephanorhinus etruscus |
| --- | --- |
 Luuranko
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kavioeläimet Perissodactyla
Heimo::  Sarvikuonot Rhinocerotidae
Suku::  Stephanorhinus
Laji::  etruscus
Kaksiosainen nimi
 † Stephanorhinus etruscus  (Falconer, 1868) 
 Fossiililöydöt vuoden 2010 tilanteen mukaan
Infobox OKNimi-testi OK: 
Stephanorhinus etruscus on sukupuuttoon kuollut sarvikuonolaji, joka eli Euroopassa varhaisella pleistoseenilla. Osan ajasta se oli ilmeisesti Euroopan ainoa sarvikuonolaji.
Stylonematophyceae

| Stylonematophyceae |
| --- | --- |

Tieteellinen luokittelu
Kunta::  Kasvit Plantae
Alakunta::  Biliphyta
Kaari::  Punalevät Rhodophyta
Alakaari::  Proteorhodophytina
Luokka::  Stylonematophyceae  H.S. Yoon, K.M. Müller, R.G. Sheath, F.D. Ott & D. Bhattacharya
Infobox OKNimi-testi OK: 
Wikimedia Commonsissa on kuvia tai muita tiedostoja aiheesta .
Stylonematophyceae  on punaleviin kuuluva luokka. Siihen kuuluva lahko on Stylonematales.
Mustalampi (Pertunmaa, Kuortti)

| Mustalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju (Pertunmaa)
Koordinaatit:  61°26′08″N, 26°27′58″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Heinijokeen 
Järvinumero:  14.176.1.002
Mittaustietoja
Pinnankorkeus:  103,2 m  
Pituus:  180 m  
Leveys:  130 m  
Rantaviiva:  0,501 km  
Pinta-ala:  1,748 ha  
Saaria:  ei saaria 
 fiMustalampi 
Mustalampi  on Etelä-Savossa Pertunmaalla Kuortin kylän lähellä sijaitseva lampi.
Maantietoa

Lammen pinta-ala on 1,7 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Pitkäjärven–Virman valuma-alueeseen (14.176) se kuuluu. Lammen vedenpinnan korkeus on 103,2 metriä mpy.
Marsu

| Marsu |
| --- | --- |
 Kaksi marsua syömässä
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Piikkisikamaiset jyrsijät Hystricomorpha
Osalahko::  Piikkisikamaiset Hystricognathi
Heimo::  Marsut Caviidae
Alaheimo::  Caviinae
Suku::  Marsut Cavia
Laji::  porcellus
Kaksiosainen nimi
 Cavia porcellus  (Linnaeus, 1758) 
Synonyymit
 Mus porcellus Linnaeus, 1758   Cavia cobaya Pallas, 1766   Cavia aperea porcellus 
Katso myös
   Marsu Wikispeciesissä   Marsu Commonsissa 
Infobox OKNimi-testi OK: 
Marsu (Cavia porcellus) on Etelä-Amerikasta kotoisin oleva jyrsijä, josta on tullut suosittu lemmikkieläin. Marsu oli yksi yleisimmin käytetyistä koe-eläimistä, jopa siinä määrin, että eläimen englanninkielinen nimi guinea pig voi tarkoittaa myös koekaniinia.
Marsusta on myös käytetty nimitystä merisika.
Kesymarsun kantamuodot

Lemmikkinä pidettävää marsulajia Cavia porcellus ei tavata missään aidosti luonnonvaraisena. Pohjoisessa Etelä-Amerikassa, Brasilian seudulla tosin elää populaatioita, joiden oletetaan polveutuvan villiintyneistä kesymarsuista. Kesymarsun arvellaan kehittyneen useista eri kantamuodoista, joiksi yleisimmin mainitaan lajit Cavia aperea ja Cavia tschudii.
Ravinto

Marsut ovat kasvinsyöjiä, tarkemmin ruohokasvien syöjiä, mistä syystä niiden ruoan ei tulisi sisältää eläinperäisiä tuotteita, kuten kananmunaa. Lemmikkimarsujen tärkeimmät ruoka-aineet ovat hyvälaatuinen kuivaheinä ja raikas vesi. Kumpaakin on oltava saatavilla vapaasti suolisto-ongelmien, hampaiden liikakasvun ja elimistön kuivumisen ehkäisemiseksi. Marsujen ruokintaan kuuluu usein myös heinää runsaammin energiaa, proteiinia ja hivenaineita sisältävä pellettiruoka, joka on tärkeä lisä muun muassa nuorille ja tiineille marsuille. Lihomisen ja terveysongelmien välttämiseksi marsun ruoan ei tulisi sisältää juurikaan rasvaa eikä sokeria. Hyvälaatuisessa pellettiruoassa on proteiinia noin 10–15 prosenttia (elatusrehu) tai 15–20 prosenttia (kasvatusrehu esimerkiksi nuorille marsuille), ei lainkaan eläinperäisiä aineita, mahdollisimman vähän rasvaa, lisä- ja väriaineita sekä tuhkaa tai muita jäämiä, ja kalsiumia ja fosforia suhteessa 2:1. Hyvälaatuinen pellettiruoka täyttää marsun hivenaine- ja suolatarpeen, joten marsun ruokintaan ei usein kuulu erillistä suolakiveä. Aikuisen marsun tulee saada ravinnostaan vähintään 13 % proteiinia. Alle vuoden ikäisen marsun proteiinitarve on 18 % saadusta ravinnosta. Välttämättömien proteiinien ja aminohappojen vajaus aiheuttaa marsun kasvun ja kunnon heikkenemistä ja karvanlähtöä.
Marsun elimistö ei kykene monista muista nisäkkäistä poiketen tuottamaan C-vitamiinia. Marsun päivittäinen C-vitamiinintarve on vähimmäisylläpidossa 10-25 mg/kg, tiineille ja sairaille marsuille suositellaan kaksinkertaista annosta. Lemmikkimarsu saa C-vitamiinia laadukkaasta tuoreravinnosta kuten vihanneksista ja marsuille tarkoitetuista vitaminoiduista pellettiruoista. C-vitamiinin riittävä päivittäinen saanti voidaan varmistaa ruokaan sekoitettavalla askorbiinihapolla tai erilaisilla C-vitamiinivalmisteilla. C-vitamiinin antamista juomaveteen sekoitettuna ei suositella vaikean tarkkailtavuuden, vitamiinin nopean hajoamisen ja veden mahdollisesti huononevan maistuvuuden vaikutusten vuoksi.
Marsujen hampaat kasvavat jatkuvasti, joten marsun on saatava kuluttaa hampaitaan jyrsimällä. Tarpeeksi kortinen ja karkea kuivaheinä kuluttaa hampaita tehokkaasti. Heinän ohella marsulle voi tarjota puuhaksi ja hampaita kuluttamaan esimerkiksi vähäsuolaista kovaa leipää tai myrkyttämättömien puiden oksia.
Kuivaheinän ja pellettien lisäksi marsun olisi hyvä saada säännöllisesti tuoreruokaa. Marsut voivat syödä vaaratta useimpia juureksia ja vihanneksia sekä myrkyttömiä luonnonkasveja kuten eri heinäkasveja ja voikukkaa. Marsulle sopimattomia kasviksia ovat muun muassa kaali ja sen sukulaiset (voivat aiheuttaa ilmavaivoja), runsaasti tärkkelystä sisältävät juurekset kuten peruna ja bataatti, palko- ja sipulikasvit sekä kaikki kypsennetyt tai pakastetut kasvikset. Hedelmät eivät sovellu säännölliseksi ruoaksi sisältämänsä runsaan sokerin vuoksi, siemenet ja pähkinät rasvan vuoksi.
Monet marsuille tarkoitetut teolliset herkut sisältävät liikaa rasvaa ja sokeria ja usein tarpeettomia lisäaineita kuten väriaineita.
Elinympäristö

Marsut ovat laumaeläimiä ja niitä pitäisi olla aina vähintään kaksi. Lajitovereiden seuraa vailla elävä lemmikkimarsu voi kesyyntyä huomattavasti ja tulla "sylimarsuksi", mutta ihmisseura ei täytä marsun sosiaalisuuden tarvetta lajitovereiden tavoin.
Marsu-urokset eivät aina tule keskenään toimeen ja saattavat tapella. Joskus myös uroksen käyttö siitoksessa voi vaikuttaa sen käyttäytymiseen muiden urosten kanssa. Poikkeuksia aina on ja aikuisinakin toisilleen tutustutetut urokset voivat tulla todella hyvin toimeen keskenään varsinkin jos naaraita ei ole samassa taloudessa. Poikasina samaan ryhmään pannut urokset tulevat kuitenkin useimmiten toimeen keskenään, eivätkä aikuisinakaan tutustuneet urokset aina tappele keskenään. Myös yksilöiden välillä on eroa, ja jotkin yksilöt eivät koskaan tule kovin läheisiksi toisilleen vaikka olisivat olleet samassa laumassa poikasesta asti. Lemmikkimarsuja pidettäessä ihmisen vastuulla on yhdistää häkkitovereiksi ja laumoiksi sellaisia marsuja, jotka eivät tappele keskenään. Urokset useimmiten ottavat yhteen kerran kunnolla ja kun johtajuus on selvä, jää riita siihen. Naaraat puolestaan voivat nahistella jatkuvasti ja jopa kiusata toisiaan jatkuvasti tökkimällä ja työntämällä pois juomapullolta tai ruokakupilta. Häkissä tulisi olla tarpeeksi tilaa, että marsut voivat helposti kiertää toisensa halutessaan. Varsinkin kahta urosta asutettaessa tilaa tulee olla mielellään kahdella marsulla 120x60 cm. Jos uros ja naaras laitetaan samaan häkkiin, uroksen tulee olla kastroitu. Muuten naaras voi joutua jatkuvasti tiineeksi, mikä rasittaa sitä ja lyhentää sen elinikää. Kastroiminen voi myös lieventää uroksen tappeluhalukkuutta muiden urosten seurassa ja vähentää näin eläinten stressiä.
Elinympäristö > Häkki

Marsun häkin tulee olla riittävän suuri, asetuksen mukaan ensimmäistä marsua kohden 0,3 neliötä ja jokaista muuta laumassa asujaa kohti 0,15 neliötä lisää tilaa, mielellään kuitenkin vähintään 120 × 60 cm kahdelle marsulle. Suuremmasta tilasta on etua. Häkissä elävän marsun tulisi voida jaloitella häkin ulkopuolella runsaasti, ja häkkiin tulisi lisätä erilaisia virikkeitä. Häkin tärkein sisustuselementti on muiden marsujen seura. Lisäksi häkissä pitää olla saatavilla hyvälaatuista heinää ja vettä. Heinä voidaan pitää siisteyssyistä erillisessä telineessä, mutta mikäli se lisätään suoraan häkin pohjalle, marsut voivat puuhastella sen parissa. Heinä on marsun pääruoka ja se on sille tärkeää ja se on paitsi ruokana myös nakertelutarpeen tyydyttäjänä.
Marsuilla tulee olla kiinteä pesämökki, eli pelkkä heinäkasa ei kelpaa. Marsut piilottelevat ja oleilevat mieluusti pienehköissä tiloissa, joten häkkiin voidaan lisätä tähän tarkoitukseen soveltuvia putkia, laatikoita ja esimerkiksi "riippukeinuja". Häkin kuivikkeena voidaan käyttää miltei mitä tahansa myrkytöntä materiaalia, joka imee virtsan tarpeeksi tehokkaasti. Jotkin marsut suosivat virtsatessaan tiettyjä paikkoja häkissä, ja saattavat oppia käymään "vessalautasella", mikä voi vähentää kuivikkeiden vaihtamistarvetta ja mahdollistaa esimerkiksi pyyhkeiden käytön häkin pohjalla.
Samassa häkissä eläessään kani saattaa vahingoittaa marsua hengenvaarallisesti takajaloillaan. Kanit kantavat myös Pasteurella multocida -nimistä bakteeria, joka saattaa kanilla olla oireeton, mutta tarttuessaan marsuun jopa tappava.
Elinkaari ja lisääntyminen

Marsujen elinikä on keskimäärin 4–7 vuotta, yleensä enintään yhdeksän vuotta. Satiinimarsujen elinikä on keskimäärin lyhyempi. Vanhimmat marsut ovat eläneet yli kymmenvuotiaiksi, maailman vanhin marsu 14-vuotiaaksi.
Naaraat tulevat sukukypsiksi 4–6 viikon ikäisinä ja urokset 5–8 viikon ikäisinä. Marsun tiineys kestää 63–69 vuorokautta ja poikasia syntyy yleensä 1–6 kerrallaan. Pienempi poikue syntyy yleensä aiemmin kuin suuri. Poikaset ovat kehittyneitä ja painavat 50–110 grammaa. Marsu ei rakenna pesää, ja synnytyksen alku on huomaamaton. Sormin tunnustelemalla voidaan kuitenkin havaita lantion puoliskojen avautuminen 1,5–3 senttiä pari vuorokautta ennen synnytystä. Synnytys kestää säännöllisten työntöjen alettua puolisen tuntia ja poikaset syntyvät noin viiden minuutin välein. Jos naaras ei ole tullut tiineeksi ennen 7–8 kuukauden ikää, sen lantion rakenne ei jousta riittävästi synnytystä varten ja synnytysvaikeudet ovat yleisiä. Synnytysvaikeuksia ehkäisee naaraan runsas liikunta ja lihomisen välttäminen. Marsuilla esiintyy lievää ja vakavaa tiineysmyrkytystä.
Marsun poikaset ovat heti synnyttyään kehittyneitä ja aktiivisia ja esimerkiksi maistelevat emonsa syömiä kiinteitä ruokia. Terveet ja reippaat poikaset voivat selviytyä verrattain helposti vaikka emo kuolisi synnytyksen yhteydessä.
Rodut

Marsuja on paljon eri rotuja: pitkä-, karkea- ja lyhytkarvaisia sekä täysin karvattomia. Lähinnä sileäkarvaisista roduista erotellaan erikseen myös värimuunnokset, joita jalostetaan omissa linjoissaan.
Rodut > Pitkäkarvaiset

Pitkäkarvaisia marsurotuja on seitsemän: alpakka, sheltie, peruaani, coronet, lunkarya, texel ja merino.
Rotuja, joiden pitkä turkki on sileä, pehmeä ja taipuisa.
Sheltien turkki kasvaa sileänä edestä taaksepäin kuin sileäkarvaisilla marsuilla.
Coronet muistuttaa sheltietä, mutta päässä on karvapyörre eli crest.
Peruaanin turkki kasvaa niskassa ja päässä eteenpäin marsun kuonon päälle ja ylle.
Rotuja, joiden pitkä turkki on pehmeä ja kihara.
Texelin turkki on pitkä, pehmeä ja kihara.
Merinon turkki on pitkä, pehmeä ja kihara. Päässä on karvapyörre eli crest.
Alpakan karva on pitkä, pehmeä ja taipuisa. Turkki kasvaa niskassa ja päässä eteenpäin.
Rotuja, joiden pitkä turkki on korkkiruuvimaisesti kihara, ilmava, erittäin karkea ja runsas. Ryhmä eroaa geneettisesti muista kiharakarvaisista marsuista. Lunkaryan karvatyyppi periyttyy dominoivasti. Se löydettiin vuonna 1989 Ruotsissa kahdesta abessinialaisesta syntyneestä poikasesta, jolla oli rotunsa vastaisesti pitkä ja kihara turkki. Marsu paritettiin peruaanin kanssa ja karvanlaatu periytyi jälkeläisille. Ryhmän roduista lunkaryaperuaani on ensimmäinen ja yleisin.
Lunkaryasheltiellä ei ole crestiä eikä "otsatukkaa".
Lunkaryacoronetilla on otsapyörre.
Lunkaryaperuaanin turkki kasvaa niskassa ja päässä eteenpäin marsun kuonon päälle ja ylle.
Rodut > Karkeakarvaiset

Karkeakarvaisiin marsurotuihin lasketaan neljä rotua: abessinialainen, teddy, ch-teddy ja rex.
Abessinialaisen turkissa on tietyissä kohdissa voimakkaat karvapyörteet. Karvapyörteet ovat nimeltään rusetteja. Rusetteja tulee olla kahdeksan kappaletta.
Teddy on tasaisen pörröinen, lyhytkarvainen ja muodoltaan pallomainen. Ero rexiin on geneettinen.
Ch-teddy on pitkäkarvainen teddy. Siitä erotetaan myös crest-muunnos.
Rex on tasaisen pörröinen, lyhytkarvainen ja muodoltaan pallomainen. Siitä erotetaan myös crest-muunnos. Ero teddyyn on geneettinen.